**ZÁPISNICA**

**zo zasadnutia Rodičovskej rady pri Základnej škole**

**sv. Košických mučeníkov, Čordákova 50, Košice**

**Termín konania:** 13.9.2023

**Miesto konania:** Spojená škola sv. Košických mučeníkov, Čordákova 50, 040 23 Košice

**Prítomní:**

* podľa prezenčnej listiny
* hostia: p. riaditeľka RNDr. Adriana Bariová, zástupkyňa I. stupňa, p. Mgr. Renáta Halčišáková, zástupkyňa II. stupňa ZŠ, p. Mgr. Martina Saitz

**Program schôdze:**

1. Voľba štatutárnych orgánov Rodičovskej rady (ďalej RR)
2. Informácia o stave financií RR, návrh financovania v tomto šk.r. 2023/2024.
3. Prerokovanie žiadostí o finančné príspevky
4. Rôzne
5. Voľná diskusia

Zasadnutie Rodičovskej rady otvorila a predsedala mu pani Mgr. Annamária Kočišová.

***K bodu 1***

Prebehla voľba štatutárnych orgánov RR pre školský rok 2023/2024. Pani hospodárka

* **predseda RR**: p. Annamária Kočišová
* **tajomník RR**: p. Janka Šimková
* **hospodár RR**: p. Gabriela Sedláková
* **predseda revíznej komisie**: p. Michal Kočiš
* **člen revíznej komisie**: p. Zuzana Rychnavská
* **predseda stravovacej komisie**: p. Marta Woloszynová
* **člen stravovacej komisie**: p. Lucia Šoltésová

Navrhovaní boli prítomnými členmi RR jednohlasne schválení do výboru RR.

***K bodu 2***

Pani Valková, hospodárka RR (ktorej funkciu preberá p. Sedláková), predložila výsledok hospodárenia RR pri ZŠ Spojenej školy sv. Košických mučeníkov za predchádzajúci školský rok 2022/2023 s vyčíslením konečného stavu financií k 01. 09. 2023. Prisľúbila uzavrieť stav pokladne do 30.09.2023. Stav hospodárenia v prílohe.

Platby už nemusia byť nevyhnutne realizované v hotovosti, nakoľko bola zriadená platobná karta VÚB, taktiež je možné využiť príslušnú mobilnú aplikáciu.

P. Valková vytvorila Peňažný denník vo forme transparentnej a prehľadnej tabuľky. Táto funguje ako zdieľaný Google dokument. Okrem hospodára je k dispozícii predsedovi RR, p. riaditeľke a zástupkyniam I. a II. stupňa ZŠ. Sú v ňom jasne zadefinované hotovostné a bezhotovostné platby, pomer schválených výdavkov a ich čerpanie. V dokumente je k dispozícii porovnanie stavu hospodárenia v školskom roku 2022/2023 vs. 2021/2022. Pani Valková zároveň odporučila svojej nástupkyni, p. Sedlákovej, uzatvárať zozbieranie a zaevidovanie dokladov najneskôr 30. júna v danom školskom roku. Zároveň vyzdvihla potrebu aktívnej komunikácie s predsedom RR.

Pani Kočišová, predsedníčka RR, predložila k schváleniu zoznam príspevkov na opakované akcie v priebehu šk. roka 2023/2024 (viď nižšie). Zároveň dodala, že v prípade RR, ktorá je občianskym združením sa nejedná o tzv. cash flow, ani rozpočet ako taký, ale o nastavenie paušálnych výdavkov. Sumy sú vyššie v porovnaní s predchádzajúcim školským rokom najmä z dôvodu zvýšenia počtu žiakov.

Rodičovská rada **jednohlasne schválila** poskytnutie príspevkov na každoročne opakované akcie a to pre školský rok 2023/2024 vo výške **7.847,5 €.**

|  |  |
| --- | --- |
| **Paušálne výdavky** | **Suma v eur** |
| Uvítanie prvákov | 100 |
| Komparo - testovania žiakov | 225 |
| Reprezentácia školy + súťaže/Slávik, HK,ANJ olympiáda, veľkonočná súťaž/ | 800 |
| Karneval Stupeň | 180 |
| Katarínska zábava | 50 |
| DOD | 50 |
| Mikuláš 2 eurá na žiaka- 377 žiakov | 754 |
| Mikuláš pedag. + nepedag. Zamest. 2 eurá | 100 |
| Deň detí 1,5 na žiaka | 565,5 |
| Zápis na ZŠ | 150 |
| Knihy-odmeny na koniec šk.r. I.-II. St. | 360 |
| Výlet 9. ročník, 10 eur na žiaka- 33 žiakov | 330 |
| Notár + poplatky | 120 |
| Príspevky na časopis Čordáčik | 200 |
| Príspevky na časopis Jabĺčko | 120 |
| Kytice na záver šk.r. | 30 |
| Kolok ŠvP, príspevok na ŠVP na triedu | 50 |
| Príspevok na kultúrne podujatia 3 eurá na žiaka | 1131 |
| Príspevok na činnosť ŠKD : 1 eur/žiaka/na mesiac; 161 žiakov | 1932 |
| Veľkonočný dar rodičom | 0 |
| Duchovná obnova- 100 eur na triedu x 6 | 600 |
| Spolu | **7847,5** |

***K bodu 3***

Rodičovskej rade boli predložené žiadosti o poskytnutie nasledujúcich finančných prostriedkov:

1. Zástupca rodičov navrhol zvýšenie príspevku na ŠKD z 0,50 € na 1 €, uvedené bude poskytnuté formou finančného daru vo výške **1.932 €.** Príspevok je schválený v rámci paušálnych ročných výdavkov.
2. Pani zástupkyňa za M. Saitz žiada o príspevok vo výške **1.100 €** na zakúpenie farieb, ktoré sa použijú na vymaľovanie tried I. a II. stupňa ZŠ.

Rodičovská rada jednohlasne schválila poskytnutie hore uvedených finančných príspevkov.

1. Pán kaplán J. Kocurko žiada o príspevok vo výške 1.100 € na nové lavice do školskej kaplnky. Celkový náklad na zhotovenie levíc je 7.100 €, RR pri ZŠ sa bude podieľať na spolufinancovaní sumou **1.100 €.**

Rodičovská rada schválila poskytnutie hore uvedeného finančného príspevku odsúhlasením nadpolovičnou väčšinou hlasov. Dvaja členovia hlasovali proti schváleniu uvedeného príspevku.

***K bodu 4***

1. orgány RR a ich náplň:

* predseda: koordinuje všetky zložky, pripravuje podklady k prezenčnému stretnutiu RR, riadi prezenčné a online hlasovanie, z ktorého vyhotovuje zápisnicu hlasovania, spolupracuje s tajomníkom pri zápisnici zo zasadnutia RR, zabezpečí registráciu OZ na 2 %/ banka, notár/, spolupracuje pri registrácii nového hospodára a jeho prístupe k účtu v banke, ostatné písomnosti /darovacie zmluvy, prezenčné listiny, informačné podklady na všetkých rodičov/
* tajomník: pripravuje zápisnicu zo stretnutia, zasiela predsedovi, vedeniu školy a rodičom v RR
* hospodár: vedie jednoduché účtovníctvo OZ, komunikuje s ekonómom ZŠ, preberá fakturačné doklady od ZŠ, výsledky hospodárenia predkladá RR na požiadanie, resp. 2x ročne na zač a konci šk.r.
* predseda revíznej komisie: zvoláva stretnutie revíznej komisie - člen a hospodár, v prípade záujmu aj predseda RR, návrh aspoň 2x ročne, poskytuje pomoc pre hospodára aj v priebehu šk.r., zabezpečuje vyhotovenie záverečnej správy, odosiela predsedovi RR a vedeniu školy, členom RR
* stravovacia komisia: zabezpečuje kontrolu ŠJ a vyhotoví zápisnicu, odosiela predsedovi RR a vedeniu školy, členom RR

1. Činnosť členov: zúčastňovať sa stretnutí RR, zabezpečiť zástupcu v prípade svojej neúčasti, pracovať v orgánoch RR, zisťovať podnety z tried, informovať rodičov v triedach o aktualitách zo zasadnutia RR, hlasovať, dať spätnú väzbu o svojej účasti na zasadnutí RR, pravdivo informovať rodičov a okolie.
2. Pani predsedníčka požiadala členov RR, aby v prípade predkladania tém na prerokovanie RR boli tieto vecné, zreteľné a aby okrem konštruktívnej kritiky prichádzali aj s návrhmi na riešenie. Zároveň vyzvala členov RR, aby sa v rámci rokovania vyhli irelevantným témam.
3. Pani predsedníčka povzbudila členov RR k aktívnej účasti na podujatiach školy, ak škola prejaví záujem.
4. Otázka schválenia žiadosti o príspevok Mikulášsku misijnú čokoládu [SLADKÁ POMOC 2023 | Misijné diela (misijnediela.sk)](https://www.misijnediela.sk/sladka-pomoc/) v sume **2€** ostáva nateraz otvorená. Členovia RR sa dohodli na overení počtu žiakov trpiacich na potravinovú alergiu, prípadne potravinovú intoleranciu (každý za svoju triedu). Na základe zistení sa členovia RR dohodnú na vhodnej náhrade čokolády.
5. Členovia RR boli vyzvaní pripomenúť rodičom jednotlivých tried zvýšenie sumy rodičovského príspevku zo 17 € (na rodinu za polrok) na **20 €** (na rodinu za polrok) – nakoľko sú evidované platby v pôvodnej výške 17€.
6. Pani predsedníčka RR vyjadrila veľkú vďaku pani riaditeľke za vynaložené úsilie, nakoľko v mene školy dlhodobo žiadala o finančnú dotáciu na výmenu okien. Toto úsilie nebolo márne a suma vo výške 170.000 € bola schválená. V priebehu letných prázdnin boli vymenené okná vo všetkých triedach školy.
7. Pani predsedníčka sa zmienila o pripravovanej SWAP akcii, ktorá je plánovaná na 20.10. - 21.10. 2023. Otázka rozdelenia úloh ostáva nateraz otvorená. Zároveň dodala, že sa nejedná o charitatívnu zbierku oblečenia, ale o vzájomnú výmenu oblečenia a požiadala členov RR, aby túto informáciu tlmočili rodičom.
8. Návrh člena RR p. Miroslavy Takáčovej, používať pri online hlasovaní aplikácie, ktoré poskytujú prehľad hlasovania a neovplyvňujú jednotlivých členov pri voľbe možnosti odpovedí. Zároveň navrhla nahradiť časť prezenčných stretnutí online formou.
9. Člen RR adresoval otázku na vedenie školy, či má škola plán rekonštrukcií a investícií vo vzťahu k ich financovaniu a spolufinancovaniu zo strany rodičov. Otázku zodpovedala p. riaditeľka RNDr. Adriana Bariová. Škola vzhľadom na stav budovy potrebuje rekonštruovať a investovať do viacerých priorít: kúrenie, jeho rozvody a radiátory sú skoro v havarijnom stave, rekonštrukciu toaliet, výmenu svietidiel, výmenu linolea, generálnu opravu strechy, doplnenie a výmenu starej didaktickej techniky a ďalšie. Škola nemá vlastné zdroje na takéto aktivity. Ročne vie vynaložiť vlastné prostriedky zhruba vo výške 20-30 tis. eur. Prioritizácia prebieha podľa aktuálnych možností financovania z iných ako vlastných zdrojov, napr. dotácie, výzvy, plán obnovy a pod. Vedenie školy je vďačné za akúkoľvek podporu zo strany rodičov.

Po prerokovaní všetkých bodov programu bola schôdza ukončená.

V Košiciach dňa 13. 9. 2023 Zapísala: Janka Šimková